Ich, Claͤwi Senn von Ruͦbiszwil, vˀgich und tuͦn kunt allermengklich mit disem brieffe, das ich mit gunst eins schulthessen und râtes zuͦ Arow ✳ von dem
erbern priester heˀr Johansen Meyer, capplan, und Wernan Taͤschler, burger zuͦ Arow, ✳ beid gotzhus pflegern der lùtkirchen zuͦ Aròw, ✳ also bar ingenomē
und empfangen haben viertzig guͦter und vollschwaͤrer Rinischer guldin, ✳ bin ouch der von inen in namen ✳ des vorgn̄ten gotzhus gentzlich und gar gewert
und bezalt und hab die in minen guͤten nuͦtz geben und bewendt ✳ und meren schaden damit verkomen ✳ und mann mir damit guͤtlich beschehen ist. ✳ darūb
so hab ich mit wolbedachtem synn und muͤt denselben gotzhus pflegern ✳ und iren nachkomen zuͦ des gotzhus gewalt ✳ ze kouffent gegebn̄ ✳ umb dieselbn̄ vierzig
guldin ✳ recht und redlich und eines bestàtten, vesten, ewigen kouffes ✳ zwen guldin jerlichs zinses und geltes, ✳ die ich, min erben und nachkomen ✳ inen und iren
nachkomen pflegern nuhinnanhin jaͤrlichs und jedes jars insunder uff sanct Martins tag guͤtlich richten, ✳ antwurten ✳ und geben sùllen ✳ zuͦ iren handen und
gewalt, ✳ zuͦ Arow in der statt, fùr mengklichs hefften und verbieten ✳ und gentzlich àn iren schaden. ✳ und sond nuͦ zuͦ sant Martins tag nechst kùnfftig nach datū
disz briefs ✳ das erst zill anfahen zuͦ richten und ze geben und denn dannenhin alle jar jerlichs uff dasselb zil als davor statt, ✳ von usser und ab miner eigen matt,
die man nempt die Jag Matt ✳ und gelegen ist nebent der Suren ab und der Grossen Matt, ✳ und darzuͦ von minen rechtungen der jetzgenanten Grossen Matt,
doch den andrˀ haͤptzinsen derselbn̄ Grossen Matt ane schaden. und sol die beneptem Jag Matt mitt
allen
zuͤgehoͤrden des vorgn̄ten gotzhus und der vorgn̄ten pflegeren
und irer nachkomen ein behafft verfangen guͤt und recht fùrpfand und underpfant heissen und sin ✳ sol, vor mengklichem ✳ sùllen ouch fùrbasser damit nit
schaffen, noch tuͦn, weder mit versetzen noch mit verkouffen, noch mit mer zinsz ùberladen, ✳ das inen schaden bringen möcht, in dhein wisz. ✳ ich min erben ✳
und nachkomen sond ouch mit geding nuhinfùr enkeins zils noch jars ✳ hiewider meiner mit sprechen fùrziechen, noch ze wort haben, enkeiner hand fùrzog
noch sach in keinen weg. wär aber, das ich und min erben daran sumig wurden ✳ und den egn̄ten gotzhus pflegern und iren nachkomen den vorbenempten
zinsz jërlichs nit richtint und gaͤbent ✳ uff das zil und in der wise, als vor stat, ✳ wie sy dann je des gefallen ungewerten zinses nach je dem zil zuͦ schaden
komen ✳ von brieffen, ✳ von zerung, ✳ von klag, von bottenlon, ✳ von gerichts, geistlichs oder weltlichs, ✳ oder ander sachen wegen, wie sich das gefuͦgte, ✳ denselbn̄
schaden allen sollen und wellen ich und min erben inen und iren nachkomen pflegern ✳ mit jedem gefallen, ungewerten zinse bezalen und uszrichten ganz
und gar àn allen iren schaden. ✳ und hieruff zù merer sicherheit hab ich inen und iren nachkomen pflegern ✳ zuͦ rechten bùrgen zuͦ mir ✳ unvˀscheidenlich geben
und gesetzt die wolbescheiden ✳ Hansen Berner ✳ und Heinin Zobrist, beid von Ruͦbiszwil, ✳ mitt der bescheidenheit, das ich ✳ und ouch die burgen, ✳ alle dry ✳
unvˀscheidenlich ✳ und jeglicher in sunders, ✳ inen mit unsern guͦten trùwen gelopt und verheissen haben, ✳ also wenne wir ✳ nach yedem ungewerten zil von
den egenanten pflegern oder iren nachkomen ✳ gemandt werdent ✳ mit botten oder mit brieffen von mund ze hus, ze hoff oder under oùgen, ✳ so sollen wir uns
denne alle gemeinlich oder welche under uns gemandt werdent bisunder nach der manūg inwendig acht tagen den nechsten mit unser selbs liben
oder aber an unsers jeglichs statt einen erbern knecht derselb nit leisten wil oder mag unvˀzegenlich antwurten und stellen gen Arow in des wirteshus, das uns in der manung benempt wirt, und da mit irem wissen anhaben und leisten recht, gewonlich gisellschafft yeglicher ye zwey mâl an dem
tag nach leistens recht und dar in by der egenan̄ten gelùpt niemer nùt fùrziechen noch ze wort haben enkeinerhand sach, in keinen weg
ouch von der leistung nit lâssen, denn mit irem urlob und willen oder es das in je der gevallen ungewert zinsz und aller schad bezalt
und uszgericht wirdet gantz und gar. ✳ und wir sigen also gemant und leisten oder nit nachdenn, so hand die vorgnan̄ten gotzhus pflegˀ
und ir nachkomen und wer in des hilffet nach yedem ungewerten zil ✳ vollen gewalt und guͦt recht ✳ uns obgn̄ten schuldner und min erben
und die vorgn̄ten bùrgen, die under wis nit leisten ✳ das sy uns darum mogent bekumbren, hofften, pfenden und umbtriben ✳ ouch das obgnant̄
underpfand ✳ und ander unser guͦt darinn angriffen, es sig in stetten, in gerichten, uff dem land und allenthalben ✳ mit gericht, geistlichem oder
weltlichem, oder ane gericht, ✳ wie in das eben ist. ✳ und sol uns, noch unser guͦt davor nit friden noch schirmen ✳ dhein fryheit, burgrecht,
eynung, puntnùsse, genad, gepott, geleit, recht noch gericht, ✳ geistlichs noch weltlichs, noch sust nicht ùberal in dhein wisz wan̄ wir ùns
des alles gantz und gar entzigen und begeben haben. ✳ und wie sy ouch des angriffens und der dingen hierin begriffen zuͦ schaden koment,
da soͤllen wir in ouch von helffen ✳ ledig und loszmachen gantz und gar. ✳ gat ouch under ùns obgn̄ten bùrgen ✳ jemer dheinest einer ab, ✳
das gott lang wende, ✳ so sùllent ich, obgn̄ter schuldner, und min erben ✳ und der ander nuͦtz bùrg ✳ inen allwegen nach ir vordrung inwendig
acht tagen den nechsten ✳ einen andern an des agbangen statt ✳ ersetzen und gebn̄, ✳ der sich alles des verschrib ✳ und verbind, ✳ so sich der abgangenˀ
verschriben und verbunden hatt. ✳ und taͤttent wir des nit, ✳ so sullen wir zuͦglicher wise ✳ darum ungemant inziechen und leisten zuͦ glicher
wise als da vor von der leistung verschriben stàt. ✳ wer ouch disen brieff mit irem gunst und wissen inne hat, ✳ dem ✳ oder denen ✳ sùllen wir
alles des zuͦtùnde verbunden sin als inen selbs ✳ ungevarlich. ✳ wir und unser erben und nachkomen mogent ouch den vorgn̄ten zinsz, ✳ die
zwen guldin geltz, ✳ samenthafft mit viertzig guͦter Rinischer guldin wol wider kouffen und ablosen ✳ umb si und all ir nachkomen
nuhinnanhin, wenn und welhes jares und tages wir wend ✳ mit dem ergangen zinse ✳ als vil und sich des nach marchzal des jares gepùrt ✳ und ouch mit andnˀ zinsen und schaden, ✳ ob inen des denn zuͦmal ✳ ichts ungewert und unbezalt usz stât. ✳ sölicher gnan̄ten losung si
ùns ouch an alle fùrwort gestatten sùllen. ✳ ich, obgenanter Claͤwi Senn, ✳ der schuldner, gelòbe ouch in sunder by den vorgemelten minen
trùwen ✳ fùr mich und min erbn̄, ✳ die egn̄ten min burgen und all ir erben ✳ und ander, so hierūb bùrgent
werdent,
von dirr burgschafft heptguͦt,
zinsz und schaden, ✳ wie sy hievon jemer zu schaden komen, ✳ ze lidigent und ze lösent ✳ und erloub inen ouch darum angriff und pfandung ✳ ùber min und aller minen erbn̄ guͤt zuͦ glicher wise als davor ✳ von dem angriff verschriben stat ungevˀlich. ✳ und des
alles zuͦ warem, vestem urkùnde ✳ haben wir alle dry, ✳ beid der schuldner ✳ und die bùrgen vorgenant, ✳ einhelliglich mit vlissigem, ernste erbetten, ✳ den vesten unsern lieben junchrˀren Ludwigen Zechender, ✳ das der sin insigel, im und sinen erben in allweg
àne schaden und uns zuͦ ubersagent aller vorgeschriben dinge, ✳ offenlich hat lassen hencken an disen brieff, ✳ der geben ist ✳
an sant Brittnistag des bischoffs nach Crists gepùrt als man zalt tusent vierhundert fùnfftzig und drù jar.